Heimavistin er heimili nemenda og skulu þeir njóta heimilisfriðar að fullu . Markmið heimavistarreglna er að tryggja hvíldar - og vinnufrið vistarbúa og vera til leiðsagnar ef heimilisfriðnum er stefnt í hættu . Skólameistari fer með yfirstjórn heimavistar og heimavistarstjórar í umboði hans . Heimavistarstjórn kemur saman eigi sjaldnar en tvisvar á önn . Eftir kl. 19.00 á að vera friður og næði til heimanáms . Heimavistarstjóri getur ákveðið nánar um frekari ræstingu á heimavistarhúsnæðinu á kostnað nemenda ef ekki er farið að þessari reglu . Skólameistari og heimavistarstjórar hafa aðgang að herbergjum vistarbúa á öllum tímum til eftirlits . Heimavistinni er læst kl. 24.00 alla daga . Leyfi til að hafa næturgesti er háð samþykki heimavistarstjóra og foreldra / forráðamanna nemanda undir 18 ára aldri og skal sækja um það til skólameistara með tveggja daga fyrirvara . Nemendur á grunnskólaaldri hafa ekki heimild til að vera á heimavist eftir kl. 21:00 nema með sérstöku leyfi heimavistarstjóra eða skólameistara . Hver nemandi skal skila herbergi í sama horfi við annarlok og hann tók við því í upphafi . Nemanda er óheimilt að yfirgefa heimavistina í lok annar án þess að vistarstjóri hafi yfirfarið herbergið . Skemmdir á húsum eða munum heimavistar skal tilkynna vistarráði nemenda sem kemur upplýsingum til heimavistarstjóra . Verði nemandi uppvís að þjófnaði á eignum og / eða munum vistarbúa eða starfsmanna , ber að vísa honum til skólameistara . Reykingar eða tóbaksnotkun eru ekki heimilaðar í húsakynnum né á lóð heimavistar samkvæmt tóbaksvarnarlögum frá 1996 . Sama gildir um notkun á hvers kyns rafsígarettum . Óheimilt er að hafa kveikt á kertum í herbergjum nemenda eða í öðrum vistarverum heimavistarinnar . Neysla og geymsla áfengis og allt ónæði af völdum þess er óheimil í húsakynnum og á lóð heimavistar . Bifreiðum skal leggja í merkt bílastæði við heimavistina . Óheimilt er að leggja ökutæki beint framan við anddyri heimavistar eða leggja þeim upp á gangstétt eða grasflöt utan bifreiðastæða .